เทศบาลตำบลภูผาแดง (จังหวัดอุดรธานี)

เทศบาลตำบลภูผาแดง เดิมคือ เทศบาลตำบลหนองอ้อ-โนนหวาย เป็นที่ตั้งที่ว่าการอำเภอหนองวัวซอ และเป็นองค์กรปกครองส่วนท้องถิ่นประเภทเทศบาลตำบล ในเขตอำเภอหนองวัวซอ จังหวัดอุดรธานี มีประชากรทั้งหมด 8,406 คนรายงานสถิติจำนวนประชากรและบ้าน ประจำปี พ.ศ. 2561 ท้องถิ่นเทศบาลตำบลหนองอ้อโนนหวาย ระบบสถิติทางการทะเบียน กรมการปกครอง

 ประวัติ 
 จัดตั้ง สุขาภิบาลหนองอ้อ-โนนหวาย ขึ้นเมื่อวันที่ 26 สิงหาคม 2509ประกาศกระทรวงมหาดไทย เรื่อง จัดตั้งสุขาภิบาลหนองอ้อ - โนนหวาย อำเภอหนองวัวซอ จังหวัดอุดรธานี 
 วันที่ 25 พฤษภาคม 2542 ได้ยกฐานะเป็นเทศบาลตำบลหนองอ้อ-โนนหวาย
 วันที่ 13 กรกฎาคม 2555 ได้เปลี่ยนชื่อจากเทศบาลตำบลหนองอ้อ-โนนหวาย เป็นเทศบาลตำบลภูผาแดงhttp://webcache.googleusercontent.com/search?q=cache:KfVZx0DKaysJ:www.law.moi.go.th/word/2555-05-15-32%2520(C).doc+&cd=4&hl=th&ct=clnk&gl=th ร่างประกาศกระทรวงมหาดไทย เรื่อง เปลี่ยนชื่อเทศบาลตำบลหนองอ้อ-โนนหวาย อำเภอหนองวัวซอ  จังหวัดอุดรธานี  เป็นเทศบาลตำบลภูผาแดง

 ที่ตั้งและอาณาเขต 
เทศบาลตำบลภูผาแดง อยู่ทางทิศตะวันออกของที่ว่าการอำเภอหนองวัวซอ อยู่ห่างจากที่ว่าการอำเภอหนองวัวซอ ประมาณ 500 เมตร ระยะทางจากจังหวัดอุดรธานี ประมาณ 39 กิโลเมตร มีอาณาเขตติดต่อดังนี้ 
 ทิศเหนือ ติดต่อกับ องค์การบริหารส่วนตำบลหนองอ้อ 
 ทิศใต้ ติดต่อกับ เทศบาลตำบลโนนหวาย 
 ทิศตะวันออก ติดต่อกับ องค์การบริหารส่วนตำบลหนองอ้อและติดเขตป่าสงวน
 ทิศตะวันตก ติดต่อกับ เทศบาลตำบลโนนหวาย

 การปกครอง 
เทศบาลตำบลภูผาแดง มีพื้นที่ทั้งหมด 7.92 ตารางกิโลเมตร ประกอบด้วย 9 ชุมชน ได้แก่ 

 ชุมชนในเขตเทศบาลตำบลภูผาแดง ลำดับที่  ชุมชน  หมู่ที่  ตำบล  ประชากร(พ.ศ. 2561) 1  ชุมชนหนองอ้อใต้  1  หนองอ้อ  1,151 2  ชุมชนหนองอ้อ  2   หนองอ้อ  626	 3  ชุมชนศรีชมชื่น  3  หนองอ้อ  1,340 4  ชุมชนหนองสวรรค์  7  หนองอ้อ  867 5  ชุมชนโนนหวาย  1  โนนหวาย  855 6  ชุมชนพังคี  2  โนนหวาย  1,256	 7  ชุมชนโนนหวายใต้  5  โนนหวาย  685	 8  ชุมชนศรีสว่างอารมณ์  8  โนนหวาย  704	 9  ชุมชนโนนนาคำ  9  โนนหวาย  745 รวม  8,406

 อ้างอิง 

ภูผาแดง
หมวดหมู่:อำเภอหนองวัวซอ